**ELŐTERJESZTÉS**

**Hévíz Város Önkormányzat Képviselő-testülete**

**2025. május 28-i rendes nyilvános ülésére**

**Tárgy:** Hévíz Város Önkormányzat Gazdasági, Műszaki Ellátó Szervezetének létszámbővítése

**Az előterjesztő:** Naszádos Péter polgármester

**Készítette:** Lázár Andor, intézményi főkönyvi könyvelő

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat Gazdasági és Műszaki Ellátó Szervezetének (a továbbiakban: GAMESZ) parkfenntartási csoportja a 2021. évi létszámleépítés után megfeleződött, jelenleg 16 főből áll.

A csoport látja el a közterületi zöldfelületek fenntartásán kívül a takarítási-, köztisztasági feladatokat (3 fő), a temetőgondnoki feladatokat, valamint a síkosságmentesítést. Utóbbi a csoportos létszámleépítést megelőzően hétvégi váltott beosztással működött, a jelenlegi létszám erre nem ad lehetőséget.

A létszámcsökkentés óta eltelt időszakban plusz fenntartandó területként jelentkezik a Római kori romok környezetének (5500 m2 zöldfelület), a Nagyparkoló környezetének (1800 m2 zöldfelület), valamint a Kálváriának (3000 m2 zöldfelület) kaszálása, takarítása, a cserjefelületek metszése. Az elmúlt hetekben 50 db hulladékgyűjtő került kihelyezésre, amelynek rendszeres ürítése többletmunkát eredményez.

A jövőben mind zöldfelület fenntartási-, mind takarítási szempontból szintén többletmunkát fog eredményezni az átadásra kerülő Kölcsey utca – Deák téri rendezvénytér, amely a város szerkezetében kiemelt fontossággal bír.

A Hévíz Város Önkormányzat 2025. évi költségvetéséről szóló 3/2025. (II. 13.) önkormányzati rendeletben 1 fő egyéb képesített fizikai dolgozó (zöldterület) engedélyezésre került, azonban a felsorolt okoknál fogva, indokoltnak tartom a létszám további 2 fővel történő növelését.

Az idei év eleji 52 főről 54 főre változik a dolgozói létszám 2 fő egyéb képesített fizikai dolgozóval (zöldterület).

Tisztelt Képviselő-testület!

Kérem, hogy az előterjesztést megvitatni és a GAMESZ létszámbővítését elfogadni szíveskedjenek. A döntés egyszerű többséget igényel.

**2.**

**Határozati javaslat**

1. Hévíz Város Önkormányzat Képviselő-testülete a Hévíz Város Önkormányzat Gazdasági Műszaki Ellátó Szervezet (a továbbiakban: GAMESZ) álláshelyeinek számát 2025. június 1-ei hatállyal növeli a 2 fő egyéb képesített fizikai dolgozóval (zöldterület gondozási feladatkör), a költségvetési szerve álláshelyeinek száma így 54.
2. A Képviselő-testület felkéri a GAMESZ igazgatóját, hogy gondolkodjon az álláshelyek betöltésééről.

Felelős: Gönye József igazgató

Határidő: 2025. június 1.

1. A Képviselő-testület az új álláshelyek létesítése miatt a GAMESZ finanszírozását Hévíz Város Önkormányzat 2025. évi költségvetéséről szóló 3/2025. (II. 13.) önkormányzati rendelet, a testületi hatáskörben felhasználható általános tartalék keret terhére 6.000 ezer forint összegben biztosítja.
2. A Képviselő-testület felkéri a jegyzőt, hogy a költségvetési rendelet módosításnál a létszámbővítés és annak fedezetének átvezetésére.

Felelős: dr. Tüske Róbert jegyző

Határidő: 2025. június 30.

**5.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Lázár Andor | az előterjesztés készítője |  |  |
| Szintén László | közgazdasági osztályvezető |  |  |
| dr. Tüske Róbert | jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Gönye József | GAMESZ igazgató |  |  |